смешки за Телевизия
На рецепцията на луксозен хотел се появил един от гостите. И казал възмутено:
- Какво е това безобразие? Ужким сте пет звезди, ужким сте голямата работа... А в стаята ми е истински хаос! Мивката капе. Тоалетната тече. Лампите светват сами през деня. Телевизорът е със звук на макс и не мога да го изключа, щото няма ни копчета ни дистанционно! Но това е нищо! Черешката на тортата е, че парното е включено! За Бога, в момента сме юли, а не - декември! Направо ще получа топлинен удар! Моля, вземете спешни мерки!
Рецепционистката казала апатично, докато джвакала с дъвката:
- Момент да изясним нещо! Вие, нали сте платили за "all inclusive"?
Клиентът се учудил:
- Това пък - какво общо има с тези проблеми?
Служителката свила рамене:
- Ами, не знаете ли какво значи на английски "all inclusive"? Всичко е включено!